Esperanto-Societo de Uppsala

La Esperanto-Societo de Uppsala estas la loka Esperanto-klubo de la urbo Upsalo, Svedujo. Ĝi aktivas de 1927 ĝis la nuntempo.

 Historio 
La Esperanto-movado ekradikis frue en Upsalo per la Klubo Esperantista en Upsala (1891-1909), kiu tamen transiris al Ido dum la Ido-skismo. Sekvis epoko de malmulta organizata agado. La revekiĝon stimulis prelego de Valdemar Langlet, eksprezidanto de Klubo Esperantista en Upsala, en februaro de 1927.Söderberg, Karl. 1981. La Esperanto-movado en Uppsala. Esperanto-Societo de Uppsala. p. 18-19. La nova grupo renkontiĝis neformale en la fotografejo de Emil Lison Finn dum la sekva jaro, formale fondiĝis kaj akceptis regularon la 26-an de aprilo de 1928 en la Slottskällan, aliĝis al Sveda Esperanto-Federacio en januaro de 1930,Söderberg, Karl. 1981. La Esperanto-movado en Uppsala. Esperanto-Societo de Uppsala. p. 37. kaj elektis deligiton de UEA ekde 1933.Söderberg, Karl. 1981. La Esperanto-movado en Uppsala. Esperanto-Societo de Uppsala. p. 38. En la periodo 1928-1980, la membraro ĉiam estis inter 20 kaj 80.Söderberg, Karl. 1981. La Esperanto-movado en Uppsala. Esperanto-Societo de Uppsala. p. 20. Ĝi uzis diversajn kunvenejojn, interalie la domo de la Naciaj Templanoj (1939-1955 kaj alterne kun la ABF-domo 1970-1972). En 1972 ĝi akiris propran ĉambron laŭ iniciato de la tiama prezidanto, Ingvar Hansander.Söderberg, Karl. 1981. La Esperanto-movado en Uppsala. Esperanto-Societo de Uppsala. p. 34. La klubo financis sin per membrokotizoj kaj ekde 1954 ankaŭ per loterioj.Söderberg, Karl. 1981. La Esperanto-movado en Uppsala. Esperanto-Societo de Uppsala. p. 34-35.

Dum kelkaj jaroj antaŭ 1977 laboris aparta Studenta Esperantoklubo de Uppsala.Söderberg, Karl. 1981. La Esperanto-movado en Uppsala. Esperanto-Societo de Uppsala. p. 36.

 Agado 
La statuto de la societo postulis almenaŭ unu kunsidon en ĉiu monato. Dum kelkaj periodoj ili fakte okazis ĉiun duan semajnon,Söderberg, Karl. 1981. La Esperanto-movado en Uppsala. Esperanto-Societo de Uppsala. p. 22. sed nuntempe ili okazas po dek fojoj jare."Svenska Esperantokongressen 2019", p. 9. Krome, la klubo faras someran ekskurson ĉiujare.Söderberg, Karl. 1981. La Esperanto-movado en Uppsala. Esperanto-Societo de Uppsala. p. 29."Svenska Esperantokongressen 2019", p. 9. Kutime okazas unue prelegeto kaj poste libera babilado."Svenska Esperantokongressen 2019", p. 9. Tradicie ankaŭ okazis "amuza programo", kiel muzika, deklama, aŭ magia prezento.Söderberg, Karl. 1981. La Esperanto-movado en Uppsala. Esperanto-Societo de Uppsala. p. 25-26. En la klubo estas luditaj multaj teatraĵoj, kaj ĝi havis specialan teatran rondon fonditan en 1933 de Gösta Lundin.Söderberg, Karl. 1981. La Esperanto-movado en Uppsala. Esperanto-Societo de Uppsala. p. 26. Ĝi havas Esperanto-bibliotekon kaj kluban arĥivon en la klubejo.Söderberg, Karl. 1981. La Esperanto-movado en Uppsala. Esperanto-Societo de Uppsala. p. 36.

La societo interŝanĝis leterojn kaj sonbendojn kun alilandaj esperantistoj. Por la ekstera publiko ĝi organizis kursojn, foje instruatajn de eksterlandaj vizitantoj, publikajn prelegojn, kutime ankaŭ fare de vizitantoj, kaj aliajn propandajn agadojn.Söderberg, Karl. 1981. La Esperanto-movado en Uppsala. Esperanto-Societo de Uppsala. p. 28-33. Dum la 1930-aj jaroj ĝi havis viglan lokan sekcion de Esperanta Turista Komisiono, kaj en 1930 kaj 1962 eldonis gvidlibrojn pri Upsalo.Söderberg, Karl. 1981. La Esperanto-movado en Uppsala. Esperanto-Societo de Uppsala. p. 35-36.

La klubo daŭre aktivas komence de la 21-a jarcento. Prezidanto en 2014 estis Leif Nordenstorm.artikolo en Heroldo de Esperanto 564 8-A, la 27-an de aŭgusto 2014

 Prezidantoj 
1928: Karl Tunón
1929: Nils Wallin
1930: Karl Tunón
1931-1932: Gösta Norling
1933: Anton Palm
1934: Gösta Norling
1935: Gunnar Svensson
1935-1936: Sven Lindborg
1936: Ernst Brink
1937: Emy Lindmark
1938: Mauritz Andersson
1939: Emy Lindmark
1940-1970: Gösta Norling
1971-1976: Ingvar Hansander
1977: Geoffrey Sutton
1978-1979: Eugen Rytenberg
1980-?: Yngve Nilsson

 Famaj societanoj 
Gösta Norling
Frits Lindén
Karl Söderberg
Björn Collinder

 Referencoj 

 Bibliografio 
Söderberg, Karl. 1981. La Esperanto-movado en Uppsala. Esperanto-Societo de Uppsala.

Kategorio:Svedaj Esperanto-asocioj
Kategorio: Esperanto-movado en Upsalo